**CSENGŐD KÖZSÉG POLGÁRMESTERE**

**ELŐTERJESZTÉS**

(A Képviselő-testület 2018. május 31-ei rendkívüli ülésére)

**Tárgy:** **Helyi önkormányzat költségvetésének végrehajtására vonatkozó zárszámadási rendelet MEGALKOTÁSA**

Az államháztartásról szóló 2011. évi CXCV. törvény (továbbiakban: Áht.) értelmében a helyi önkormányzatoknak a tárgyévet követően költségvetési beszámolót kell készíteni.

Az Áht. 87.§ b) pontja szerint a vagyonról és a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

Az Áht. 91.§(1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/A. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

Az Áht. 91.§(2) bekezdése szerint a zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti **mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni**,

*b)* a helyi önkormányzat **adósságának állományát lejárat, a Gst. 3. §-a szerinti adósságot** keletkeztető ügyletek, bel- és külföldi irányú kötelezettségek szerinti bontásban,

*c)* **a vagyonkimutatást**, és

*d)*a helyi önkormányzat tulajdonában álló gazdálkodó **szervezetek működéséből származó kötelezettségeket, a részesedések alakulását.**

Az Önkormányzat az Áht. 87.§ a) pontja szerinti és a zárszámadás alapját képező, a számviteli jogszabályok szerinti éves költségvetési beszámolótelkészítette.

**1. Az önkormányzati feladatellátás általános értékelése**

Csengőd Község Képviselő-testülete (továbbiakban: Képviselő-testület) a 2017. évi költségvetését a 2/2017. (II.28.) önkormányzati rendeletében alkotta meg.

A Képviselő-testület 4 alkalommal a 6/2017.(IV.25.), 11/2017.(VIII.31.), 18/2017.(XII.13.) és 7/2018.(V.24.) önkormányzati rendeletekkel módosította a 2017. évi költségvetést.

.

A rendelet az **Önkormányzat előirányzatain kívül a Csengődi Polgármesteri Hivatal, Família Szociális Alapszolgáltatási Központ, a Csengődi Napközi Otthonos Óvoda**előirányzatait tartalmazza.A Família Szociális Alapszolgáltatási Központ látja el 2017. január 1. napjától a gyermek -és felnőtt étkeztetési feladatokat.

A településen az Önkormányzat, a Polgármesteri Hivatal a Csengődi Napközi Otthonos Óvoda és a Família Szociális Alapszolgáltató Központ tekinthető önállóan működő költségvetési szervezetnek, amely intézmények kötelesek, önálló költségvetést és beszámoló-jelentést készíteni.

**2. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket**

**A települési Önkormányzat összes tárgyévi bevétele:649 952 255.-Ft**, ebből

* a **költségvetési bevétel 526 294 996.-.-Ft;**
* a finanszírozási bevételek**123 657 259.-Ft** (részletesen a zárszámadásról szóló rendelet-tervezet3. számú mellékletében).

A rendelet-tervezetből megállapítható, hogy az Önkormányzat bevételeinek legnagyobb részét az állami támogatások adják. 2017. évben a működési célú támogatás összesen 251 339 024.- Ft volt, amely az össz bevételnek 38,67%.

Az EU-ból származó alábbi bevételei keletkezettek az Önkormányzatnak:

* TOP-4.2.1-15. pályázati felhívás számú pályázat keretében 52 089000.- Ft
* TOP-3.2.1-15 pályázati felhívás számú pályázat keretében 103 997593 .- Ft

Az Önkormányzat a közfoglalkoztatás támogatása címén 13 731 365.- Ft támogatásban részesült.

A teljesített bevételek 4,55%-át adják a közhatalmi (a helyi adó) bevételek.

Az önkormányzat főbb bevételei működési támogatáson felül:

* Az Önkormányzat a27/2016. (IV.26.) Kt. határozattal értékesítette a 0428/12hrsz-ú ingatlant182 371.- Ft-ért
* Az Önkormányzat a Magyarország 2017. évi központi költségvetéséről szóló 2016. évi XC. törvény (a továbbiakban: Kvtv.) 3. mellékletének II. 2. a), b) és c) pontjában szabályozott Önkormányzati feladatellátást szolgáló fejlesztések támogatása 14 999 999.-Ft, vissza nem térítendő támogatásban részesült.
* A Kvtv.3. mellékletének I. 9. pontjában szabályozott települési önkormányzatok szociális célú tüzelőanyag vásárlásához kapcsolódó támogatása jogcímen2 506 980.- Ft vissza nem térítendő támogatásban részesült.
* Az Önkormányzat a Kvtv. 3. melléklet II.3. pont szerinti Óvodai kapacitásbővítést célzó beruházások támogatása jogcímen35 049 000.- Ft támogatásban részesült.

**3. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)**

**Az Önkormányzat összes tárgyévi kiadása453 957 677.- Ft**, ebből a költségvetési kiadás: **349 622 038.-** Ft, a finanszírozási kiadások **104 335 639.- Ft**(részletesen a zárszámadásról szóló rendelet-tervezet5. számú mellékletében).

Az önkormányzat főbb kiadásai a működési kiadásain kívül:

* Az önkormányzat hatékony működését nehezítette a Magyar Államkincstár által előírt jogosulatlan támogatás miatt visszafizetési kötelezettség, amelynek összege 3 203 273.- ft volt

Kutatás és kísérleti fejlesztéssel kapcsolatban 2017-ben kiadása nem volt az Önkormányzatnak.

**4. Vis maior feladatok**

Vis maior feladatokra sem bevételt, sem kiadást nem terveztünk, ezen a jogcímen, teljesítés sem történt.

**5. Maradványok változásának tartalma és okai**

A rendelet-tervezet 11. számú mellékletként csatolt maradvány-kimutatás tartalmazza az Önkormányzat és intézményei, valamint a konszolidált maradvány-kimutatást:

|  |  |  |  |  |
| --- | --- | --- | --- | --- |
| Csengőd Község Önkormányzata | Csengődi Polgármesteri Hivatal | Família Szociális Alapszolgáltatási Központ | Csengődi Napközi Otthonos Óvoda | **Összesen** |
|
| **195 792 011** | **187 373** | **738** | **14 456** | **195 994 578** |

**6. Értékpapír- és hitelműveletek alakulása, a hitel-állomány:**

A Képviselő-testület az Önkormányzat zavartalan működése érdekében döntött, a Rónasági Takarékszövetkezettől történő,**16 535 000.- Ft folyószámlahitel igénybevételéről.A 2017. évben 97 851 110.-Ft hitel igénybe vételére került sor. (A 2016. évben 160 444 399.-Ft hitel igénybe vételére került sor.)**

Az Önkormányzat értékpapírral nem rendelkezik.

**7. A vagyon alakulása**

A vagyon alakulását Rendelet 12/A-C.számú melléklete tartalmazza.

* Az Önkormányzat a 27/2016. (IV.26.) Kt. határozattal értékesítette a 0428/12 hrsz-ú ingatlant 182 371.- Ft-ért
* Megvásárolta LZB- 703. frsz-ú gépjárművet 500 000.- Ft értékben
* Az Önkormányzat megvásárolta a Csengőd 517., 50., 51., 0413/12 hrsz-ú ingatlanokat összesen 1 413 300.- Ft. értékben.

**A Pénzügyi Bizottság tárgyalta a 2018. május 25. napján kiküldött előterjesztést, amely alapján a 4. melléklet, az 5. melléklet, a 12/B mérleg módosításokat tartalmaz.**

**A fentiek alapján javasolom, hogy a Képviselő-testület a Község2017. évi zárszámadásáról szólórendelet-tervezetetfogadja el.**

**C s e n g ő d, 2018. május 30**

 **Lajter Ferenc sk.**

polgármester

**Csengőd Község Önkormányzata Képviselő-testületének**

**/2018.( . .) rendelete**

**Az önkormányzat 2017. évi zárszámadásáról**

Csengőd Község Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Környezetvédelmi Bizottság, a Pénzügyi Bizottsága, Szociális Bizottság és az Ügyrendi Bizottság véleményének kikérésével a következőket rendeli el:

**A rendelet hatálya**

**1.§.**

A rendelet hatálya kiterjed Csengőd Község Önkormányzatára, valamint az önkormányzat által alapított és fenntartott költségvetési szervekre.

**Az önkormányzat bevételi és kiadási főösszegei**

**2.§**

(1) A Képviselő-testület Csengőd Község Önkormányzata Képviselő-testülete az önkormányzat 2017. évi zárszámadását

|  |  |  |
| --- | --- | --- |
| 526 294 996.- | azaz:   | Ötszázhuszonhatmillió-kettőszázkilencvennégyezer-kilencszázkilencvenhat forint teljesített költségvetési bevétellel, |
| 123 657 259.-  | azaz: | Százhuszonhárommillió-hatszázötvenhétezer-kettőszázötvenkilenc forint finanszírozási bevétellel, |
| 349 622 038.-.- | azaz: | Háromszáznegyvenkilencezer-hatszázhuszonkettőezer-harmincnyolc forint teljesített költségvetési kiadással, |
| 104 335 639.- | azaz: | Száznégymillió-háromszázharmincötezer-hatszázharminckilenc-forint finanszírozási kiadással, |
| 195 994 578.- | azaz: | Százkilencvenötmillió-kilencszázkilencvennégyezer-ötszázhetvennyolc forint maradvánnyal, |

állapítja meg.

(2) A Képviselő-testület a költségvetés végrehajtásának összevont adatait a 2. mellékletben, arészletes bevételeit és kiadásait a 3. és 5. mellékletben, az önkormányzat által irányított költségvetési szervek bevételeit a 4. mellékletben foglaltak szerint jóváhagyja.

**Kiadási előirányzatok**

**3.§**

(1) A Képviselő-testület a költségvetési kiadások teljesítését a finanszírozási kiadásokkal az 5. melléklet szerinti részletezésben állapítja meg.

(2) A Képviselő-testület a felhalmozási célú költségvetési kiadási előirányzatok teljesítését feladatonkénti és célonkénti bontásbana 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet tartalmazza.

**Maradvány jóváhagyása**

**4. §**

(1) A Képviselő-testület a 2017. évi maradványát 195 994 578**.-** Ft összeggel, a 11. mellékletben foglaltak szerint jóváhagyja.

(2) A Képviselő-testület megállapítja, hogy 7. melléklet szerint a 2017. évi céltartalék nem volt.

**Egyszerűsített beszámoló**

**5. §**

A Képviselő-testület az Önkormányzat 2017. december 31-i állapot szerinti

a) mérlegét a 12/B. mellékletben

b) eredménykimutatását a 13. mellékletben

c) maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat a vagyonkimutatását a 12/A., 12/B., 12/C. mellékletekben foglaltak szerint jóváhagyja.

**Követelések, kötelezettségek**

**7. §**

A Képviselő-testület

a) az Önkormányzat többéves kihatással járó döntések számszerűsítését, évenkénti bontásban, a 9. mellékletben,

b) az Önkormányzati hitelek és nyújtott kölcsönök állományát, lejárat, hitelezők/kötelezettek és eszköz részletezettsége szerint; a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

c) az Önkormányzat adósságot keletkeztető fejlesztési céljait a 10. mellékletbenfoglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetés napján lép hatályba.

**INDOKLÁS**

**az Önkormányzat 2017. évi zárszámadásáról szóló**

**…/2018. (….) önkormányzati rendeletéhez**

Az Önkormányzat az Önkormányzat 2017. évi zárszámadásáról szóló rendeletét

* a Magyarország Alaptörvénye 32. cikk (2) bekezdésében
* a Magyarország Alaptörvénye 32. cikk (1) bekezdés f) pontjában

foglaltak alapján alkotja meg.

A rendelet megalkotásakor figyelembevételre kerül

* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011.(XII.31.) Korm. rendelet (továbbiakban: Ávr.),
* Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.),
* Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),
* a jogszabályszerkesztésről szóló 61/2009. (XII.14.) IRM rendelet,
* a jogalkotásról szóló 2010. évi CXXX. törvény (továbbiakban: Jat.)

**1.§-ához**

A rendelet hatályáról rendelkezik.

**2. -3.§-aihoz**

A rendelet meghatározza az önkormányzat bevételeit és kiadásait. A rendelet figyelembe veszi az Áht. 23.§-át, valamint az Ávr. 24.§-át.

A rendelet figyelembe veszi az Áht. 86.§ (5) bekezdése, valamint az Ávr. 149. és 155. §-a előírásait.

A rendelet az Áht. 23.§ (1) és 91.§ (2) bekezdései rendelkezéseit figyelembe veszi.

**4.§-ához**

A rendelet megfelel az Áht. 86. § (5) bekezdése, valamint az Ávr. 149. § és 155. § előírásainak.

**5-7. §-aihoz**

A rendelet az Áht. 91.§ (2) bekezdése rendelkezéseinek megfelelően készült.

**8. §**

Az Áht. 91.§ (1) és a Jat. 7.§ (1) bekezdése rendelkezése alapján.

**HATÁSVIZSGÁLATI LAP**

**az Önkormányzat 2017. évi zárszámadásáról szóló**

**…/2018. (. ….) önkormányzati rendeletéhez**

1. **Társadalmi hatások**

Az államháztartás információs rendszerét úgy alakították ki, hogy elemzésre, értékelésre alkalmas módon segítse az államháztartási pénzügyi folyamatokat.

1. **Gazdasági, költségvetési hatások**

A rendeletben foglaltak végrehajtásának nincsenek jelentős hatásai az önkormányzat gazdasági működésére, költségvetésére, mivel a 2017. évi pénzmaradvány beépítése már megtörtént a 2018. évi költségvetésébe.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A nem jelent jelentős többletfeladatot a rendelet alkotása.

1. **A jogszabály megalkotásának szükségessége, a jogalkotás elmaradásának várható következmények**

A jegyző által készített zárszámadási rendelet-tervezetet a polgármester terjeszti a képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A képviselő-testület az államháztartásról szóló 2011. évi CXCV. törvény 91.§ (1) bekezdésében meghatározott feladatkörében eljárva a zárszámadásról rendeletet alkot.

A kötelezettség elmulasztása esetén törvényességi eljárás lefolytatásának van helye.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.